**КОМИ РЕСПУБЛИКАЛӦН ОЛАНПАС**

 **"Гражданалысь, кодъяслы колӧны социальнӧя медалан сёрнитчӧмъяс серти муниципальнӧй оланін фондысь сетан олан жыръяс, меставывса асвеськӧдлан органъясӧн учёт нуӧдан пӧрадок да социальнӧя медалан сёрнитчӧмъяс серти муниципальнӧй оланін фондысь гражданалы олан жыръяс сетӧмкӧд йитчӧм ӧткымын юалӧм йылысь" Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2018 вося урасьӧм тӧлысь 28 лунӧ

**1 статья.** Пыртны "Гражданалысь, кодъяслы колӧны социальнӧя медалан сёрнитчӧмъяс серти муниципальнӧй оланін фондысь сетан олан жыръяс, меставывса асвеськӧдлан органъясӧн учёт нуӧдан пӧрадок да социальнӧя медалан сёрнитчӧмъяс серти муниципальнӧй оланін фондысь гражданалы олан жыръяс сетӧмкӧд йитчӧм ӧткымын юалӧм йылысь" Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 6 №, 4455 ст.; 2011, 37 №, 978 ст.; 2013, 32 №, 582 ст.; 2016, 10 №, 123 ст.) татшӧм вежсьӧмъяс:

1. 2 статьяын:

1) 1 юкӧнын:

а) медводдза абзацын "оланін серти меставывса асвеськӧдлан органӧ" кывъяс вежны "аслас оланін серти меставывса асвеськӧдлан органӧ либӧ канму да муниципальнӧй могмӧсъяс сетан уна мога шӧрин пыр (водзӧ – уна мога шӧрин) наӧн кырымалӧм ӧтувъя удж йылысь сёрнитчӧм серти" кывъясӧн;

б) 4 пункт гижны тадзи:

"4) семьяӧ пырысьяс йылысь документ, кутшӧм эскӧдӧ, мый гражданин да сылӧн семьяӧ пырысьяс олӧны ӧтлаын;";

в) 5 пунктын "вӧрзьӧдны позьтӧм эмбур вылӧ инӧдъяслӧн да накӧд сделкаяслӧн" кывъяс вежны "вӧрзьӧдны позьтӧм эмбур" кывъясӧн;

г) 9 пунктын "федеральнӧй канму ӧтувъя предприятие" кывъяс вежны "акционер котыр" кывъясӧн;

2) 11 юкӧнын:

а) медводдза абзацын ", кутшӧмӧс сетӧны меставывса асвеськӧдлан органӧ" кывъяс киритны;

б) 1 пунктын "вӧрзьӧдны позьтӧм эмбур вылӧ инӧдъяслӧн да накӧд сделкаяслӧн" кывъяс вежны "вӧрзьӧдны позьтӧм эмбур" кывъясӧн;

3) 2 юкӧн гижны тадзи:

"2. Гражданинлы, коді сетіс запрос да документъяс, кутшӧмъясӧс урчитӧма тайӧ статьялӧн 1 да 11 юкӧнъясӧн, меставывса асвеськӧдлан орган найӧс сетан луннас сетӧ документъяс босьтӧм йылысь гижсьӧг, кӧні индӧма налысь лыддьӧгсӧ да босьтан кадпассӧ, а сідзжӧ индӧма документъяслысь лыддьӧг, кутшӧмъясӧс босьтасны ведомствокостса запросъяс отсӧгӧн. Сэк, кор индӧм запрос да документъяс сетӧны уна мога шӧрин пыр, гижсьӧгсӧ сетӧны индӧм уна мога шӧринӧн найӧс сетан луннас.".

2. 4 статьяса 1 юкӧнлӧн медводдза абзацын "учётӧ босьтан кад подув вылын." кывъяс вежны "учётӧ босьтан кад подув вылын, Россия Федерацияса Оланін кодекслӧн 57 статьяса 2 юкӧнӧн урчитӧм случайяс кындзи." кывъясӧн.".

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысь С.А. Гапликов

Сыктывкар

2018 вося рака тӧлысь 6 лун

1-РЗ №